เดินหน้าซ้อมแผนเตรียมรับมืออุทกภัย จังหวัดสงขลา มั่นใจพร้อมให้ความช่วยเหลือเกษตรกรผู้ประสบภัยพิบัติ
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ กล่าวว่า จากสถานการณ์น้ำของภาคกลางที่กำลังส่งผลกระทบต่อภาคเกษตรและปศุสัตว์นั้น คาดว่าทางภาคภาคใต้จะได้รับผลกระทบในเดือนพฤศจิกายน 2564 จึงได้ลงพื้นที่มาเพื่อประชุมซักซ้อม เตรียมรับมือในครั้งนี้ เพื่อลดผลกระทบและบรรเทาความเดือดร้อนให้กับกับเกษตรกรที่ประกอบอาชีพปศุสัตว์ให้ได้รับผลกระทบน้อยที่สุด ขณะนี้ ปศุสัตว์เขต 8 และเขต 9 ได้ปรับปรุงฐานข้อมูลเกษตรกรผู้เลี้ยงสัตว์เรียบร้อยแล้วและได้ทำการวิเคราะห์ความเสี่ยงจากฐานข้อมูลที่มีอยู่เดิม โดยกำหนดพื้นที่อุทกภัยซ้ำซาก รวมถึงได้เตรียมแผนอพยพสัตว์ในพื้นที่ความเสี่ยงสูง โดยมีการจัดตั้งศูนย์อพยพ 282 จุด ในส่วนของเสบียงอาหารสัตว์สำรอง หน่วยงานปศุสัตว์ในพื้นที่ได้เตรียมหญ้าแห้งสำรองกว่า 1,300 ตัน อาหารหมัก 16,000 กิโลกรัม กรมปศุสัตว์ เตรียมพร้อมเพิ่มเติมอีก 1 ล้านกิโลกรัม มีการจัดตั้งศูนย์อำนวยการแก้ไขปัญหาปศุสัตว์ เตรียมความพร้อมในเรื่องของยานพาหนะและบุคลากรไว้แล้ว พร้อมทั้งจัดเตรียมถุงยังชีพเบื้องต้น 1,000 ถุง เวชภันณ์รักษาสัตว์ต่างๆ อย่างพร้อมเพียง ในกรณีน้ำท่วมสูงเป็นระยะเวลานาน เตรียมความพร้อมในการจัดหาอาหารสัตว์เร่งด่วนฉุกเฉิน นอกจากนี้ ได้ดำเนินการฉีดวัคซีนในสัตว์แล้ว 458,721 ตัว เพื่อป้องกันโรคระบาดสัตว์และกำลังทยอยฉีดวัคซีนอย่างเต็มประสิทธิภาพด้านสำนักงานปศุสัตว์เขต 9 จังหวัดสงขลา ซึ่งดูแล 5 จังหวัด ได้แก่ จังหวัดสงขลา สตูล ยะลา ปัตตานีและจังหวัดนราธิวาส ได้มีการปรังปรุงทะเบียนเกษตรกรผู้เลี้ยงสัตว์และเตรียมจุดอพยพสัตว์ในพื้นที่ไว้ 397 จุด ในส่วนของเสบียงสัตว์สำรองนั้น ได้เตรียมหญ้าแห้งกว่า 1 ล้านกิโลกรัม อาหารหมัก 80,000 กิโลกรัม และกำลังผลิตเพิ่มอย่างต่อเนื่อง ในส่วนของการป้องกันโรคระบาดในสัตว์นั้น ได้ดำเนินการฉีดวัคซีนปากเท้าเปื่อยไว้แล้ว ส่วนโรคลัมปี - สกินนั้น ได้ดำเนินการฉีดวัคซีนจากการได้รับการจัดสรรรอบแรกแล้ว จำนวน 47,000 โดส รอบที่อีก 283,000 โดส กำลังดำเนินการฉีดอย่างต่อเนื่องสำหรับโครงการสานฝันสร้างอาชีพและยกระดับรายได้เกษตรกร ซึ่งเป็นโครงการที่กรมปศุสัตว์ และ ธ.ก.ส.ร่วมกัน โดยจะสนับสนุนเงินกู้ เป็นเงินทุนหมุนเวียนให้กับเกษตรกร เพื่อส่งเสริมการประกอบอาชีพในกิจกรรมที่มีตลาดรองรับชัดเจน มีการประกันราคารับซื้อผลผลิต รอบการผลิตสั้น สามารถสร้างรายได้ในระยะเวลา 6 เดือน ในกรณีที่ใช้เป็นเงินลงทุน 3 ปีแรก ดอกเบี้ยร้อยละ 4 ปีที่ 4 - 5 ดอกเบี้ยตามปกติของธนาคาร เน้นปล่อยกู้ให้กับเกษตรกรรายบุคคล สามารถใช้ผู้คำประกัน หรือสินทรัพย์ค้ำประกันก็ได้ โดยหากเกษตรกรท่านใดสนใจสามารถติดต่อสอบถามรายละเอียดโครงการได้ที่ธนาคารธ.ก.ส. หรือเจ้าหน้าที่ปศุสัตว์ในพื้นที่